తాజా విజయం అపూర్వం.. అద్భుతం: మోదీన్యూఢిల్లీ, మార్చి 11: ఉత్తరప్రదేశ్, ఉత్తరాఖండ్లలో బీజేపీ విజయాన్ని చాలా వినయపూర్వకంగా స్వీకరిస్తున్నానని ప్రధాని నరేంద్ర మోదీ పేర్కొన్నారు. ఆయన తన సంతోషాన్ని ట్విటర్లో వరుస ట్వీట్ల ద్వారా వెల్లడించారు. బీజేపీకి అపూర్వ.. అద్భుత విజయాలను అందించిన, ఆ పార్టీపై అమిత విశ్వాసం ఉంచిన ప్రజలకు కృతజ్ఞతలు తెలిపారు. బీజేపీని అభివృద్ధి పథాన నడిపిస్తున్న అధ్యక్షుడు అమితషా, కార్యవర్గ సభ్యులు, రాష్ర్టాల అధినేతలను ప్రశంసించారు. ‘‘ తాజా ఎన్నికల్లో బీజేపీకి అన్ని వర్గాల ప్రజల నుంచీ అద్భుతమైన మద్దతు లభించడం నాకు చాలా ఆనందంగా ఉంది. ముఖ్యంగా యువత నుంచి భారీ ఎత్తున మద్దతు రావడం సంతోషకరంగా ఉంది.’’ అని ట్వీట్ చేశారు. ‘‘మేం ప్రతి క్షణం.. ప్రతి పనిలోనూ దేశ ప్రజల సంక్షేమాన్నే కోరుకుంటాం. మేం 125 కోట్ల మంది ప్రజల శక్తిని విశ్వసిస్తాం.’’ అని మరో ట్వీట్లో పేర్కొన్నారు. బీజేపీకి పూర్తి మెజార్టీ కట్టబెట్టిన యూపీ ప్రజలనుద్దేశించి ట్వీట్చేస్తూ.. ‘‘మంచి పాలన..రాష్ట్ర అభివృద్ధికే బీజేపీని గెలిపించుకున్నారు. అందరికీ ధన్యవాదాలు..’’ అని పేర్కొన్నారు.
taja vijayam apuurvam.. adbhutam: modinyudilli, marchi 11: uttarapradesh, uttaraakhandlalo bgfa vijayaanni chala vinayapuurvakamgaa sweekaristunnaanani pradhaani narendra modii perkonnaru. aayana tana santoshaanni twiterlo varusa tweetla dwara velladinchaaru. beejeepeeki apurva.. adbhuta vijayaalanu andinchina, aa paartiipai amita vishwaasam unchina prajalaku krutagnatalu telipaaru. beejeepeeni abhivruddhi pathaana nadipistunna adhyakshudu amitasha, karyavarga sabhyulu, rashrtala adhinetalanu prasamsinchaaru. ‘‘ taja ennikallo beejeepeeki anni vargala prajala nunchi adbhutamaina maddatu labhinchadam naaku chala aanandamgaa undi. mukhyamgaa yuvata nunchi bhari ettuna maddatu ravadam santoshakaramgaa undi.’’ ani tweet chesaru. ‘‘mem prati kshanam.. prati paniloonuu desha prajala sankshemaanne korukuntam. mem 125 kotla mandi prajala saktini vishwasistaam.’’ ani maro tweetlo perkonnaru. beejeepeeki puurti mejarty kattabettina up prajalanuddesinchi tweetchesthoo.. ‘‘manchi paalana..rashtra abhivruddhike beejeepeeni gelipinchukunnaaru. andarikee dhanyavaadaalu..’’ ani perkonnaru.